ട്രോളുകള് താന് ഒരിക്കലും ആസ്വദിക്കാറില്ല, അഹാന പറയുന്നു മലയാളികളുടെ പ്രിയപ്പെട്ട നടിയാണ് അഹാന കൃഷ്ണ. നടന് കൃഷ്ണകുമാറിന്റെ നാല് മക്കളില് മൂത്തവളാണ് അഹാന. അച്ഛനെ പോലെ തന്നെ തന്റെ വഴിയും അഭിനയമാണെന്ന് താരപുത്രി വ്യക്തമാക്കി കഴിഞ്ഞു. സോഷ്യല് മീഡിയകളിലും ഏറെ സജീവമാണ് അഹാന. ഫേസ്ബുക്കിലും ഇന്സ്റ്റഗ്രാമിലും സജീവമായ താരം യൂട്യൂബ് വീഡിയോകളിലൂടെയും പ്രേക്ഷകര്ക്ക് മുന്നിലേക്ക് എത്താറുണ്ട്. സോഷ്യല് മീഡിയകളില് പല പ്രാവശ്യം ട്രോള് ആക്രമണങ്ങള്ക്ക് ഇരയായിട്ടുള്ള നടിയാണ് അഹാന. ഇപ്പോഴിതാ അത്തരം ട്രോളുകള് ആസ്വദിക്കാറുണ്ടോ എന്ന ചോദ്യത്തിന് മറുപടി നല്കിയിരിക്കുകയാണ് താരം. എന്നാല് താന് ഒരിക്കലും ആസ്വദിക്കാറില്ല എന്നായിരുന്നു താരത്തിന്റെ മറുപടി. പിന്നേ, ആസ്വദിക്കാന് പറ്റിയ ഒരു ഐറ്റം. പക്ഷെ ചില മീമുകള് വളരെ ഫണ്ണി ആണ് എന്നും അഹാന പറഞ്ഞു. നേരത്തെ അച്ഛന് നല്കിയ ഉപദേശങ്ങളെ കുറിച്ച് പറഞ്ഞ് അഹാന രംഗത്ത് എത്തിയിരുന്നു. കൂടാതെ അച്ഛന് പറഞ്ഞു തന്ന ഒരു ഉപദേശം താന് ഇതുവരെയും ചെവി കൊണ്ടിട്ടില്ലെന്നും അഹാന പറഞ്ഞിരുന്നു. ഞാന് സിനിമയില് വരുമ്ബോള് അച്ഛന് കുറേയധികം നല്ല ഉപദേശങ്ങള് നല്കിയിട്ടുണ്ട്. ലൊക്കേഷനില് ആരെയും വില കുറച്ചു കാണരുത്. ലൈറ്റ് ബോയ് മുതല് ചായ കൊണ്ടുവരുന്നവരോട് വരെ നന്നായി പെരുമാറണം. എല്ലാവരും ഈക്വലാണ് എന്ന ചിന്ത എപ്പോഴും ഉണ്ടായിരിക്കണം എന്നൊക്കെ അച്ഛന് ഉപദേശിക്കാറുണ്ട്. നമ്മള് ഏതു മേഖലയിലായാലും മുകളിലേക്ക് പോകുന്ന അതെ മുഖങ്ങള് തന്നെയാണ് താഴേക്ക് വരുമ്ബോഴും കാണുന്നത്, അത് കൊണ്ട് ആരെയും ചെറുതായി കാണരുത്. സിനിമ ജീവിതമല്ല ജീവിതത്തിന്റെ ഒരു ഭാഗമാണ് എന്നും പറഞ്ഞു തരാറുണ്ട്. ഇതൊക്കെ ഞാന് സ്വീകരിച്ച ഉപദേശങ്ങളാണ്. ഉറങ്ങുന്നതിനു ഒരു മണിക്കൂര് മുന്പെങ്കിലും മൊബൈല് ഫോണ് ഓഫ് ചെയ്തു വയ്ക്കണം എന്ന് അച്ഛന് പറഞ്ഞു തന്ന ഉപദേശം മാത്രം ഞാന് സ്വീകരിച്ചിട്ടില്ല. അഹാന പറയുന്നു.